Мінск, 3 лютага. Прадстаўнікі беларускай грамадзянскай супольнасці прапаноўваюць ЕС не зніжаць узровень маніторынгу сітуацыі з правамі чалавека ў Беларусі і працягваць у сувязі з гэтым націск на афіцыйны Мінск. Сітуацыя з правамі чалавека абмяркоўвалася падчас візіту ў Брусель старшыні закрытага ўладамі праваабарончага цэнтра "Вясна" Алеся Бяляцкага і экс-старшыні Беларускай асацыяцыі журналістаў Жанны Літвіной 2—3 лютага.Бяляцкі і Літвіна сустрэліся з намеснікам генеральнага сакратара Еўрапейскай службы знешніх дзеянняў Хельгай Шмід, спецыяльным прадстаўніком ЕС па правах чалавека Стаўрасам Ламбрынідысам, пасламі еўрапейскіх краін пры ЕС па палітычных пытаннях і пытаннях бяспекі, а таксама іншымі прадстаўнікамі Еўрасаюза, якія займаюцца праблематыкай правоў чалавека.